Datum vir Zuma-verhoor oor minagting vas | Maroela Media
Oudpres. Jacob Zuma tydens sy verskyning voor die Zondo-kommissie. (Foto: Itumeleng English/ANA)
Die hof sal op 25 Maart die saak van minagting van die hof teen oudpres. Jacob Zuma aanhoor. Dít nadat die oudpresident die Konstitusionele Hof se bevel om voor die Zondo-kommissie van ondersoek na staatskaping te getuig, geïgnoreer het.
Zuma moes verlede maand ingevolge die bevel voor die kommissie verskyn, maar het nooit opgedaag nie en het toe boonop teenoor die regbank uitgevaar.
Die kommissie het die hooggeregshof verlede maand gevra om Zuma twee jaar tronkstraf op te lê weens dié oortreding. Die Zuma-stigting het egter Maandag in 'n verklaring teruggekap dat mense wat die hof minag hoogstens ses maande tronkstraf opgelê kan word, asook dat adjunkhoofregter Raymond Zondo se "desperaatheid" geen perke ken nie.
Luidens 'n verklaring deur die hof het Zuma tot 8 Maart om 'n antwoordende verklaring by die hof in te dien oor hoekom hy nie skuldig bevind moet word nie. Die verhoor oor die klag van minagting van die hof sal aanlyn plaasvind.
Zuma het nog net een keer, in Julie 2019, voor die kommissie getuig. Hy word betrek by grootskaalse korrupsie en plundering van die staatskoffers tydens sy termyn as president.
In China word boewe soos hy die doodstraf opgelê
Nou wat sal hulle laat dink dat hy sal opdaag?
Hoekom dan 'n verhoor? Die bevel is uitgereik, en dis ge minag. Sou dit enige iemand in die hele land gewees het, was ons dieselfde aand nog in die tronk. Nou word daar eers nog 'n verhoor gehou om te besluit hy het reeds die vorige geignoreer, wat gee julle die idee hy sal hierdie keer opdaag? Hy weet mos nou konstitusionele bevele is nie vir hom nie, hy kon reeds wegkom die eerste keer.
Die muis probeer die kat jaag . Sterkte .
Ek kan dit nie glo nie. Die boef kry nou n kans om te se hoekom hy nie toe gesluit moet word nie. Absoluut belaglik